《为秦亮工题费晓楼画东坡参禅图卷》
清代·夏孙桐

画中东坡是主人，题诗意多在琴操。兼金价因晓楼笔，信乎人各徇所好。

当日黄州一秃翁，文章事业空兀奡。贤豪失意说皈依，妇人醇酒同无告。

个中勘破让蛾眉，竟著田衣风月扫。费生妙笔得神气，颊毫眉妩皆精到。

位置荒山野筱间，忘却春风有寒燠。荣枯悟后见此境，正如木落潭清潦。

秦郎爱画亦能画，每获异迹辄相报。谈禅论画吾茫然，自笑题诗殊柄凿。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。